khistorydata/jeongjo-sjw-relations huggingface dataset:
정조 14년
洪義榮以刑曹言啓曰因罪人李慶泰德培等照律定配事草記傳曰本事登諸文簿徒關風化且今宥配之時不可發配慶泰德培等以降充之律更爲酌定草記可也事命下矣以慶泰等罪犯參考法典則降充之律旣無襯合之文且伏念充定外邑軍役其文簿去來押付等節與發配無異恐有違於宥配之德意慶泰德培等竝於殘司充定奴案何如傳曰允
정조 14년
執義李思祚啓曰請爲奴罪人金壽賢河翼龍竝令王府設鞫得情快正王法答曰不允
정조 14년
庚戌八月二十七日卯時上御熙政堂日次儒生專經文武臣殿講入侍時行都承旨趙宗鉉行左承旨李儒敬右承旨李敏采左副承旨徐瀅修右副承旨洪義榮同副承旨柳文養記事官徐有聞假注書洪樂游記注官白慶楷金鳳顯以次進伏訖上曰試官以下行禮可也專經文臣殿講考官左議政蔡濟恭吏曹判書洪良浩兵曹參判閔鍾顯參考官行副司直李晩秀柳焵李喆模徐美修專經武臣殿講考官行戶曹判書鄭民始兵曹判書李𡊠行副司直李漢豐刑曹參議沈煥之僉知中樞府事李海愚副司果李尙度張錫胤日次儒生殿講考官行司直吳載純禮曹判書金憙吏曹參判徐鼎修參考官禮曹參議李洪載兵曹參議金履正兵曹參知姜彝正副司果朴崙壽入就位行四拜禮後以次進伏上曰應講儒生及文武臣竝卽呼名開講可也上曰卿宰侍從堂上堂下罷削人竝敍用出榻敎上曰試官李秉模代趙鼎鎭爲之出榻敎命瀅修書傳敎曰守令有闕之代令該曹口傳差出初試已過檢田當前上京守令皆令當日下送後草記未下直守令亦令當日辭朝事分付上曰八月朔日次儒生殿講明日爲之出榻敎上曰明日日次儒生殿講試官以今日試官仍用出榻敎上曰試官曺允大金履喬有頉代金履正李敬五爲之出榻敎上曰大司成前望單子入之待下批先入侍後謝恩出榻敎上曰刑判率律科入格人入侍可也賤臣承命出與刑曹判書趙鼎鎭律官安宅周等偕入進伏上命鼎鎭考講受栍訖命文養書傳敎曰今番雜科之召見試藝槪以今科異於尋常慶科也小科猶且特爲賜第況雜科乎副司猛朴思敬前銜林熙之吳命毅李時鼎洪得輿等直赴譯科榜生徒皮尙仁副司正崔昌玉前直長全宗璧等直赴陰陽科榜副司果金尙銓金時榮等直赴醫科榜生徒安宅周直赴律科榜事分付上曰試官趙鼎鎭代吏曹判書洪良浩爲之出榻敎上曰抄啓文臣八月朔親試明日爲之出榻敎上曰當該試所承旨遞差前望單子入之待下批牌招察任出榻敎上曰試官李敬五代姜彝正爲之出榻敎命書傳敎曰六月朔日次儒生殿講純通儒生徐有榘直赴殿試通儒生崔啓運李致祜丁載昱直赴會試略儒生李羲甲等各給紙筆墨捧傳旨上命呼徐有榘新來訖命增廣初試入格儒生來待人入侍賤臣承命出與儒生林漢浩李象鉉李翊模沈洛權晙李雨明金商儒偕入進伏上命各誦入格試券訖仍命先退漢浩等以次退出命讀公事書判付訖命退諸臣以次退出
정조 14년
行都承旨趙宗鉉坐行左承旨李祖承坐右承旨李敏采坐直左副承旨李益運坐右副承旨申耆坐直同副承旨李洪載坐注書徐有聞仕直一員未差假注書李海隣仕事變假注書金羲淳仕
정조 14년
傳于李敏采曰大臣備局堂上引見
정조 14년
李敏采啓曰假注書洪樂游身病猝重勢難察任今姑改差何如傳曰允
정조 14년
洪樂游改差代以李海隣爲假注書
정조 14년
趙宗鉉啓曰假注書李海隣時無職名令該曹依例付軍職冠帶常仕何如傳曰允
정조 14년
承旨前望單子入之李洪載李益運李祖承申耆落點
정조 14년
李敏采以吏曹言啓曰謂有身病不爲下去守令委折査問草記其中有實病守令亦爲區別草記可也事命下矣潭陽府使鄭東愈以二日瘧之證三年辛苦之中又自今月初生兼得痢疾戶庭之內不得起動時月之內萬無作行之勢云大興郡守金絅采累月瘧痢之餘近添下血之症病勢沈劇猝難還官特敎催促之下惶恐待罪云通川郡守朴始榮適患毒腫未盡完合屢試騎馬姑難行役特敎催促之下未卽還任伏地戰恐罔知所措云丹城縣監趙景鎭素患癖積之症自是十數年痼疾每當換節如期闖發而今番慶科與他自別不計顚仆力疾作行之餘一倍添劇萬無起程之望云矣特敎査問之下皆稱身病沈重終不還官事體所在誠極未安四邑守令令該府拿問處之何如傳曰實病旣如此云爾則其爲瘝曠無間於在官在京竝改差今日政差出皆令明日辭朝其中丹城縣監趙景鎭言病異於他倅近來風土孰無癖積則以此稱托極爲駭然嚴飭使之當日還官可也
정조 14년
有政吏批判書洪良浩進參判未差參議曺允大未肅拜右承旨李敏采進以洪秉纘爲吏曹參判李度默爲刑曹參判徐美修爲禮曹參議尹義東爲孝陵參奉李觀秀爲大興郡守元羽孫爲通川郡守宗廟副奉事南景容復官爵事承傳金箕性爲冬至兼謝恩使尹弘烈爲潭陽府使尹廷烈爲連山縣監
정조 14년
兵批判書李𡊠病參判閔鍾顯病參議金履正病參知姜彝正入直進左副承旨李益運進副司直單柳戇尹㬦李敬五李敬一丁範祖李勉兢副司果單朴基正知事單李洙僉知單趙彦彬
정조 14년
李祖承啓曰卽見訓鍊都監草記則今日集賢門入直哨官李運祥謂以就理徑先出去莫知去處至於訓局哨官金𣕖以省記外人擅自代入闕內領軍入直何等嚴重而旣無改付標落點則李運祥之無難出直金𣕖之私自代入俱犯師律萬萬痛駭宜有重繩之道而該營大將常時若能檢飭則豈有此前所未有之事況運祥旣無分揀之命則草記中提有分揀之命還向直所云云者又何妄率之甚也建陽以東摠府主管闕內省記兵曹照檢而宿衛將官任自替代出入尙無摘發論罪之擧寧有如許紀綱該營大將及摠府兵曹入直堂上所當重勘而本院請推之外無他可施之罰何以爲之敢稟傳曰兵曹堂上從重推考摠府堂上罷職當該將臣越俸一等該哨官生疎所致令該大將嚴棍懲礪可也
정조 14년
以成均館掌務官李升運拿處傳旨傳于李敏采曰分揀
정조 14년
李敏采以兵曹言啓曰依傳敎御營廳行首敎鍊官王漢佐嚴棍十五度後汰去之意敢啓傳曰知道
정조 14년
李敏采以都摠府言啓曰今日入直內三廳武兼禁軍及軍兵等當爲中日習射而日次儒坐殿講相値不得爲之之意敢啓傳曰知道
정조 14년
李洪載以義禁府言啓曰慶尙監司李祖源狀啓據刑曹粘目內蔚山府使丁載遠移本府處之事允下矣丁載遠時在任所云依例發遣府羅將拿來何如傳曰允本律如在當遞之科分付該曹今日政差代否則方秋民事往來瘝曠之弊宜念待三政磨勘拿來可也
정조 14년
執義李思祚司諫洪彦喆持平李鎭宅正言尹悌東啓曰臣等姿性鹵莽言議巽軟淸朝耳目自知不稱而賓對有命竭蹶登筵及其諸宰奏事之後未卽進前致有承宣請推之擧臣等溺職之失於是乎著矣其何敢一刻晏然於臺次乎請命遞斥臣等之職答曰勿辭
정조 14년
李洪載啓曰執義李思祚司諫洪彦喆持平李鎭宅正言尹悌東一日再啓煩瀆退待物論之意敢啓傳曰知道
정조 14년
刑曹參議沈煥之疏曰伏以臣於日昨自試所出榜詣闕之際伏奉秋曹新除之命仍卽承牌謝恩而本曹參判臣李祖承爲臣妻姪法應相避臣當遞職矣伏乞聖明亟令有司照例稟處以存公格以安私分焉以刑曹參議沈煥之上疏傳于李洪載曰參判移除原疏還給
정조 14년
吏曹參議曺允大疏曰伏以臣病伏床笫今已一念矣始以挾食之祟重添傷寒之證胸膈刺痛渾體烘熟當其危劇出入鬼關伊時政牌屢犯違傲至於文科試官排望之時則事體尤係自別銓堂固宜齊進而病情實難蠢動疏籲亦且路阻不得已懸病伏承飭敎不敢偃處拚死擔舁進詣朝房體諒之恩雖蒙許解匪怒之敎極其嚴截縮伏俟譴竟夕還次至今追惟惶汗浹背不意玆者恩除又降臣實感激震悚莫省攸措揆以義分固當顚倒竭蹶仰伸叩謝之忱而顧今賤疾比前雖得差減頭目疼眩精神迷悶飮啖全却氣息凛綴時日之間實無束帶赴公之望昨於試望受點之後亦不免致煩付標臣情到此益增隕越玆敢略陳短章仰瀆崇嚴伏乞聖慈俯垂矝諒亟遞臣職俾得調將以延殘喘千萬幸甚臣於享官事有不容泯默敢此附陳焉向來中秋節享時臣以行副司直權塡差於太廟獻官矣單子啓下之後受香在明之時謂以省掃忽地辭陛臨急付標苟艱忒甚大抵享官事係莫重除非公頉實病則例不敢變通而今則因其私事出外乃至於付標之境豈非萬萬未安之甚者乎臣於其時病在危域雖未能劃卽陳聞而論以事面終涉乖當流弊所及有難仍置伏願特降處分以杜後弊焉省疏具悉祭官權事誠女爾疏所論大關後弊令政院卽爲問啓當依疏請處分矣爾其勿辭察職
정조 14년
行都承旨趙宗鉉坐行左承旨李祖承坐右承旨李敏采坐直左副承旨李益運坐右副承旨申耆坐同副承旨李洪載坐直注書徐有聞仕直一員未差假注書李海隣仕事變假注書金羲淳仕
정조 14년
李洪載啓曰大司憲尹尙東牌招啓辭未下執義李思祚持平李鎭宅引避退待掌令閔彝顯在外一員未差持平朴孝成未署經監察茶時之意敢啓傳曰知道
정조 14년
傳于李益運曰右副承旨馳詣宗廟景慕宮奉審摘奸以來
정조 14년
傳于李祖承曰京畿監司入侍
정조 14년
傳于李敏采曰下直守令留待
정조 14년
傳于李敏采曰下直守令入侍
정조 14년
以全羅監司尹蓍東啓本慶科東堂初試入格人姓名開錄都事徐有鍊罷黜副試官趙衍德等罪狀令攸司稟處事傳于李洪載曰今番增廣卽慶科也近來士習卽痼弊也以若痼弊當此慶科不可無別般闊狹與其勅刑之非時曷若闊綱之爲勝京試官都事辭陛之日特賜引對許以便宜無論拔例連日設行與如例分日設行又無論間日而前期開門惟在京試官都事自量便宜之如何雖以京試所定之一所中場第二日該所依筵敎不爲稟旨中場奉券後仍許終場開門云道臣此狀啓似未聞委折而然乎還下送使之改修正上送
정조 14년
以統制使申應周啓本今秋水操時試射放居首人令該曹考例稟處事傳于李洪載曰觀此狀辭水操試射放居首人閑良之直赴出身之邊將係是受敎定式之廟堂行會則日前湖閫狀啓回啓之曰以無例仍請置之者雖因近年許久停操而然昧例則甚矣當該兵判從重推考與前狀啓勿施人竝依例直赴趁今慶科唱榜上來事分付各該道
정조 14년
李洪載啓曰卽者司謁林義培所告內敦化門東挾鎖鑰之時門卒誤爲下鑰鎖脚斜出於鎖筒闕門鎖鑰何等重大而有此誤鎖之擧事之驚駭莫此爲甚當該司鑰令攸司科治監門宣傳官及守門將所當重勘而本院請推之外無他可施之罰何以爲之敢稟傳曰允宣傳官拿處
정조 14년
李洪載以吏批言啓曰冬至正使今當差出而前望只有一人不得已以二望擬入之意敢啓傳曰知道
정조 14년
李敏采以吏批言啓曰兼平安道都事徐配修以道內守令兼差矣科事已竣減下之意敢啓傳曰知道
정조 14년
李敏采以兵曹言啓曰卽伏見統制使申應周全羅右水使卞至健忠淸水使柳文植今秋水操後軍兵試射榜中不中戰兵船完不完軍器什物破傷執頉啓本則試射全不得中戰兵船完不完軍器什物破傷執頉處當該邑鎭監色等分輕重決棍後斯速改備之意嚴飭分付云矣軍兵試射戰器什物俱係詰戎之政則各邑鎭常時未能鍊習亦不着意修改以致不中之居多執頉之夥然其在重戎務備陰雨之道不可無飭統營及全羅右水營舟師所屬試藝居末邑鎭及軍器執頉邑鎭忠淸水營舟師所屬軍器什物執頉邑鎭當該守令邊將竝推考警責何如傳曰允
정조 14년
李敏采以賑恤廳言啓曰南部靑寧尉契任掌金善興今月二十七日曉頭本洞路傍得年可今年生遣棄男兒同里居良女咸召史欲爲收養貧不自食願爲受料告于本部自該部今二十八日牒呈故依定式給料使之乳養之意敢啓傳曰知道
정조 14년
李洪載以備邊司言啓曰咸鏡監司李文源狀啓有草記回啓之命矣取見其狀本則以爲今春交濟穀狀請加分幾乎邑邑傾庫目今輸納之數倍多於常年而受糶之民所居或至百餘里之遠饑病之餘繈屬道路之狀旣甚矜憐附近倉從便分捧亦不無前例久置條分給中折半則捧納交濟本倉折半則捧留附近社倉待春分給時給社倉之穀而秋後捧糴時使之移納本倉以爲復舊之地事請令廟堂稟旨分付矣交濟之穀法意甚嚴若非歉歲則絶無分捧之例而荐饑餘民役之艱誠如狀辭不可以秋事之登熟不之闊狹特爲依狀請限折半分捧於附近各倉待明秋還納本倉事分付何如傳曰允
정조 14년
李敏采以訓鍊都監言啓曰依政院啓辭批旨本局哨官金𣕖嚴棍十度懲礪而哨官李運祥方在集賢門入直待出直一體擧行之意敢啓傳曰知道
정조 14년
李洪載以訓鍊都監言啓曰集賢門入直哨官李運祥嚴棍十度懲礪後還入直所之意敢啓傳曰知道
정조 14년
李敏采以訓鍊都監言啓曰依下敎集賢門入直哨官李運祥決棍後還入直所次以哨官金𣕖替代之意敢啓傳曰知道
정조 14년
李敏采以壯勇營言啓曰來九月當本營右司屬京畿坡州所在一哨軍兵逢點實數一百二十七名今已齊來九月初營立番之意敢啓傳曰知道
정조 14년
行都承旨柳戇齋宿行左承旨李祖承齋宿右承旨未差左副承旨申耆齋直右副承旨尹行任齋宿同副承旨洪義榮齋直注書李海隣齋直一員未差假注書鄭尙愚齋宿事變假注書李明淵仕
정조 14년
藥房提調吳載純副提調柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
柳戇啓曰明日大駕詣健元陵入齋室後王大妃殿惠慶宮問安何承旨進去乎敢稟傳曰同副承旨進去
정조 14년
傳于洪義榮曰禮房承旨馳詣宗廟奉審摘奸以來
정조 14년
柳戇啓曰來初五日朝參日次矣敢稟傳曰停
정조 14년
注書徐有聞遷轉代以鄭尙愚爲假注書
정조 14년
尹行任啓曰假注書鄭尙愚時無職名令該曹依例付軍職冠帶常仕何如傳曰允
정조 14년
吏曹口傳政事檢閱徐有聞單付
정조 14년
兵曹口傳政事副司直吳載純單付
정조 14년
柳戇啓曰今日齋宿承旨不可不備員而右承旨李益運身病猝重纔已出去何以爲之敢稟傳曰許遞前望單子入之待下批牌招察任
정조 14년
尹行任以兵曹言啓曰今此陵幸時右邊捕盜大將徐有大以訓鍊大將領軍隨駕矣回鑾間左邊捕盜大將趙圭鎭姑令兼察何如傳曰允
정조 14년
尹行任啓曰今此陵幸時右邊捕盜大將徐有大以訓鍊大將領軍隨駕矣回鑾間左邊捕盜大將趙圭鎭姑令兼察事兵曹草記允下矣左邊捕盜大將趙圭鎭牌招聽傳敎何如傳曰允
정조 14년
以摠戎使李邦一狀啓訓鍊都監餘軍一百名結陣事傳于尹行任曰都監隨駕軍兵不過步軍十哨則莫重留都只以未滿一哨之百名送之者該大將事極爲未妥該房承旨査問其十哨外餘軍用處一一列錄以入更爲多數定送事嚴飭其委折査問以啓
정조 14년
尹行任啓曰都監隨駕軍兵不過步軍十哨則莫重留都只以未滿一哨之百名送之者該大將事極爲未妥該房承旨問其十哨外餘軍用處一一列錄以入更爲多數定送事嚴飭其委折査問以啓事命下矣問于訓鍊大將徐有大處以爲本局步軍二十六哨三千一百七十八名內衛內衛外隨駕軍二千四十八名內外入番軍屛門把守斥堠伏兵及雜頉軍九百三十五名除之則所餘只是一百九十五名故一百名定送留陣營餘軍九十五名以留營磨鍊矣弘化門入直替把及斥堠三處伏兵一處有置之之命故以此一百二十名加數定送於留陣營而弘化門勿爲替把斥堠伏兵減數之命旣下於去夜而昏迷所致趁未覺察致有此査問之命惶隕震越不知所達云矣敢啓傳曰知道
정조 14년
傳于尹行任曰日寒若此留都大臣留陣禁衛營摠戎廳皆令懸燈於聚軍懸燈時結陣事各其營將校招致聽傳敎
정조 14년
吏曹啓目權知承文院副正字李毅遠宋知濂尹永儀李羲甲李東明安檍鄭魯榮沈鳳錫金熙成李安默李雨明金履載李覲吾李明淵權烒李元八南惠寬徐有榘朴鍾淳姜儐韓用鐸李鼎牧洪受浩洪樂安嚴思彦嚴耆丁若銓李允行金達淳李翊模洪秀晩尹行直朴宗京洪時濟李履熙吳聖根沈能燮爲等如口傳施行何如判付啓依允
정조 14년
兵曹口傳政事副司果尹持訥金憬崔璧副司正宋知濂李羲甲鄭魯榮金履載李明淵徐有榘朴鍾淳韓用鐸嚴耆丁若銓金達淳洪秀晩尹行直朴宗京竝單付
정조 14년
傳于尹行任曰侍衛軍兵隨駕百官毛具
정조 14년
尹行任以扈衛廳言啓曰臣承命留都一依兵曹啓下事目率領扈衛軍官軍士今日申時量結陣扈衛之意敢啓傳曰知道
정조 14년
尹行任以訓鍊都監言啓曰本局從事官四員內徐榮輔奎章閣進徐琢修以戶曹別例房郞廳今此幸行時擧行次陵所出往鄭亮采柳詢俱爲差祭今日省記無以推移依例以把摠代直之意敢啓傳曰知道
정조 14년
尹行任以訓鍊都監言啓曰依本局草記批旨弘化門入直禁衛營鄕軍不爲替把之意敢啓傳曰知道
정조 14년
尹行任以禁衛營言啓曰依本營草記批旨弘化門入直將官軍兵不爲出用而西營入直將官軍兵與訓鍊都監餘軍前期一日待標信替代出用還宮後還爲替代入直之意敢啓傳曰知道
정조 14년
尹行任以守禦廳言啓曰今此元陵幸行時各營諸色標下餘軍量宜作隊將官率領留待入直本營事自兵曹節目啓下矣本廳中軍邊慶遇別破陣四十名標下軍四十名量宜作隊率領將官今月初一日申時量依例留營入直之意敢啓傳曰知道
정조 14년
庚戌十月初一日午時上御重熙堂軍士房承旨入侍時右副承旨尹行任記事官徐有聞記注官白慶楷金鳳顯以次進伏訖上曰王大妃殿進御加味正氣散依前方一貼煎入出榻敎命書傳敎曰出宮祗迎後禁將移陣結陣於通化門外摠戎廳信地摠使移陣結陣於敦化門外禁衛營信地事令兩營將臣知悉又命書傳敎曰贊禮以兼帶內局守宮禮判本職許遞前望單子入之待下批牌招察任又命書傳敎曰陵幸時部字內斥堠伏兵處所依今番定式永久遵行該房便覽及宣傳官廳各操笏記各營謄錄皆令詳載又命書傳敎曰明日擧動時史官不可不備員未付翰林令該曹口傳付職牌招入直命書園官及地方官水原府使趙心泰別諭曰植木吉日在明日補土補莎之役亦當明日共始合行條件槪略錄在下方依此着意奉行內靑龍端到平地餘氣瀜結漸漸低扁緊緊彎抱吉不可勝言宜植松檜助其氣勢發其精彩然於久遠峻茂之後若與紅箭門高低平等則可無障隔或過此則似妨眼界而此係屢十年長養後事不宜預先慮此初不栽植臨到其時徐講通望之道亦好大抵栽植之際十分商量使氣勢精彩益有蔚然之效自主峰以下至內龍虎及第二龍虎前所植者幾皆着根庶有成林之望云而外此主峰以後及第三龍虎與凡在火巢內之地當次第播植而幅員甚闊大不必專意於植木兼以播種留意爲可目前之立效似稽將來之茁長可知此一款不可不與植木差員及監董人等相議隨便措處明堂內村墟有脊處見者皆云風磨雨洗無鍬鍤穿鑿之痕藤纏草蔓有本初隱隆之意近察猶尙如此遠望則尤無所關然而向來過慮錯認剩砂屬之不緊以平鋪似或爲當矣伊後衆說無不以爲無是慮又云分明非浮土自此前疑夬釋此一款勿復更論爲可以此決定內靑龍逶遞到齋室墻址稍覺低平所以有金養直輩補土之議也詳察細審則比本來地形似若五六尺許稍低蓋因舊邑築垣與人家穿鑿所致養直輩所云云雖不無所見然此處地形大體平坦故其穿鑿處無甚分明不至於礙眼且與單靑龍有異又有第二靑龍圍繞其外此猶不足造泡寺後山自本身分脈作帳合御屛玉几之形雄峙闊展爲外靑龍重重遮障此處雖不補築少無虧欠前此遍叩諸說皆以爲然且今若欲始役則勢將毁垣開土矣除非時日不可緩之事則理宜姑徐以安靜爲務又無論補與削當此之時靑龍邊遽議力役誠萬萬重難莫如仍舊之爲可此外小小穿鑿處量宜鋪土或鋪莎似無妨隨處小心無敢一毫放過第二白虎端卽前令徐直修欲爲補莎開址處也皆云本來形址也自如此旣無鑿斷之跡則不必補築矣況術家所謂虎頭之不宜內顧云者又豈非當念處耶無已則只用若干簣土彌縫而止亦好又白虎中腰內面有二把許土皮脫卸處云而此不過潦水後脫卸異於剝落只當補莎而已此條亦詳審爲可又白虎中腰後背有沙汰處頗高且長云細問之則雖是局中不見之地若置而不補則恐有漸次剝落之慮然聞其形址甚峻急而難以補土云然則鋪以空石播以草種새只令土皮復舊而止似好又有一法待來夏多取麥芒而鋪之尤好此一條亦須詳審主山來龍初過峽處俗名葛峴츨우𣄣之地卽舊邑通京捷路過峽脈體細嫰極貴然而細嫰之中脈脊稍高土又帶沙易脫之故草不着根或於潦節若加穿鑿則修補之功力必倍入今番須卽鋪莎而其傍略略剝落處亦有之云此處則先補土次補莎爲可此一款雖非緊切之事過峽卽龍身氣脈渡濟之處術家切忌風順水劫此峽護砂固密風雖無慮雨汰宜念補土莎預加防築決非徐緩之事須詳議繕築葛峴之上古西門峴之下又有過峽通路處昨年亦土築塞路云而築塞之樣不合觀瞻遠立見之來說者曰以所見甚荒拙左右邊土築使之漸次成堆而出山脊貌樣爲好又其傍有土皮脫落處亦當以莎補缺此說甚有理日前詳問于差員則渠亦以爲然猶未準信又問於近日往來諸人亦純同此一款關係無甚利害而卽具瞻處若有未盡善美不可不略略修治舊鄕校基非等閑大地比園所所奉雖若不及亦只是一間耳然問於園官則多少穿鑿舍基尙不塡補仍同抛棄云雖不必一時費力亦不可仍以置之此一條各別詳念期於平衍右書下諸條擧行便否此外有所見處一一逐條回奏此別諭一通詳載園志又以一件書付齋舍使新入之園官亦皆常目銘念命退承史以次退出
정조 14년
行都承旨柳戇坐行左承旨李祖承坐右承旨未差左副承旨申耆坐右副承旨尹行任坐直同副承旨洪義榮坐直注書李海隣仕一員未差假注書鄭尙愚仕直事變假注書李明淵仕
정조 14년
大駕詣元陵入齋室後內閣政院玉堂藥房朝廷二品以上兩司長官口傳問安答曰知道
정조 14년
大駕詣元陵親祭徽陵健元陵穆陵顯陵展拜罷後入齋室後內閣政院玉堂藥房朝廷二品以上兩司長官口傳問安答曰知道
정조 14년
惠陵崇陵展拜罷入齋室後內閣政院玉堂藥房朝廷二品以上兩司長官口傳問安答曰知道
정조 14년
洪義榮啓曰抄啓文臣親試初三日爲之事命下矣處所以何處爲之乎敢稟傳曰便殿爲之
정조 14년
吏批有政判書洪良浩留都參判洪秉纘進參議曺允大留都行都承旨柳戇進以洪檢爲大司憲尹行元爲大司諫申光祐宋景煥爲掌令尹悌東宋俊載爲持平尹羽烈爲獻納朴吉源金憬爲正言姜克成爲典籍尹行喆爲兵曹正郞金尙礪姜世揆爲佐郞金潭爲禮曹佐郞李厚燾爲思陵令李廷書爲顯陵令李復鉉爲章陵令李顯秀爲典籍尹厚東爲監察朴宗福爲掌苑別提李承薰爲禁府都事丁藎祖爲中部都事洪受浩爲穆陵別檢金履載爲元陵別檢沈誠之爲健元陵參奉洪樂綏爲穆陵參奉韓用中爲元陵參奉金一衡爲禮曹佐郞
정조 14년
兵批判書金文淳進參判李度默病參議金履正入直參知趙雲紀病右副承旨尹行任進副司果朴宗福姜克成李承薰李顯秀丁藎祖張錫胤丁若鏞朴崙壽金履喬副司正鄭尙愚竝單付
정조 14년
傳于洪義榮曰今番陵幸時吹打手依例施賞事分付各該營
정조 14년
庚戌十月初二日丑時上詣元陵幸行入侍時行都承旨柳戇行左承旨李祖承左副承旨申耆右副承旨尹行任同副承旨洪義榮記事官李海隣假注書鄭尙愚記事官洪樂游徐有聞一提學鄭民始原任直提學李秉模原任直閣鄭東浚徐鼎修檢校直閣李晩秀直閣徐榮輔待敎沈象奎以次隨駕上具戎服乘輿出協陽門由進善門出敦化門降輿乘駕轎至把子橋敎禁衛大將金持默曰卿則留住通化門外須勿夜寐宿衛與禁雜人等節着意爲之卿異於他人故如是下敎矣持默承命退出上至太廟前路降轎立路次向廟門屛挾輦軍命史官往廟門外冬享大祭行禮與否知來有聞承命進去回奏曰方行初獻禮矣上乘馬詣晝停所降馬入大次命行任曰挾輦侍衛之錯亂極爲駭然當該哨官汰去至天明行任跪告三嚴訖上乘馬進發詣元陵至降馬所降馬乘與入齋殿少頃改具淺淡服烏犀帶乘輿出齋殿詣紅箭門外降輿就版位行四拜禮訖仍詣丁字閣神位前三上香執酌獻酌大祝進讀祝文訖上出就版位亞獻官蔡濟恭終獻官安春君以次行禮如儀訖上復行四拜禮仍詣望燎位望燎訖詣陵上奉審下詢陵司姓名別檢李顯秀等各奏姓名訖命行任書傳敎曰顯陵徽陵崇陵惠陵展拜時百官行禮置之上步詣紅箭門外乘輿詣徽陵紅箭門外降輿就版位行四拜禮訖仍詣丁字閣奉審訖詣陵上奉審訖下詢陵司姓名別檢金載一等各奏姓名訖下詢陵寢坐向載一等曰酉坐卯向矣上步詣紅箭門外乘輿詣健元陵紅箭門外降輿就版位行四拜禮訖仍詣丁字閣奉審訖詣陵上奉審訖下詢坐向令李晩祥曰癸坐丁向矣上曰北道陵寢亦如是高乎民始曰猶不若北道陵寢之高矣下詢內外案地名晩祥曰內案則廣武亭外案則楊州峩嵳山矣仍詣碑閣奉審訖上步詣紅箭門外乘輿詣穆陵紅箭門外降輿就版位行四拜禮訖仍詣丁字閣奉審訖詣陵上奉審訖下詢坐向別檢姜克成曰酉坐卯向矣下詢陵司姓名克成等各奏姓名訖詣懿仁王后陵寢奉審訖下詢坐向克成曰壬坐丙向矣仍詣仁穆王后陵寢奉審訖下詢坐向克成曰甲坐庚向矣上步詣紅箭門外乘輿詣顯陵紅箭門外降輿就版位行四拜禮訖詣丁字閣奉審訖詣陵上奉審訖下詢坐向令姜世揆等曰癸坐丁向矣上步詣紅箭門外乘輿詣惠陵紅箭門外降輿就版位行四拜禮訖命左議政蔡濟恭奉審陵上上步詣紅箭門外乘輿詣崇陵紅箭門外降輿就版位行四拜禮訖詣丁字閣奉審訖詣陵上奉審訖下詢坐向別檢韓始裕等曰酉坐卯向矣上步詣紅箭門外乘輿詣齋殿降輿入齋殿上改具戎服命行任書傳敎曰百官揷羽又命書傳敎曰自陵洞口至興仁門捧上言上曰守宮承旨王大妃殿惠慶宮問安後狀聞事隨駕承旨知委于守宮承旨可也命書榻敎曰王大妃殿進御加減正氣散依前方一貼煎入又命書榻敎曰進御人蔘養胃湯依本方一貼煎入命行任書傳敎曰今番展謁祗告邦慶也廟謁廟司旣有賞典陵司何異健元陵穆陵元陵陵官竝陞六展拜各陵中顯陵徽陵崇陵展拜後皆親奉審陵官皆加一資資窮者代加惠陵展拜時陵官上弦弓一張賜給京守僕鄕守僕守護軍令該曹考例施賞三陵守僕帖加成給上乘輿出齋殿門外降輿乘馬進發詣晝停所降馬入大次宣饌于閣臣承史侍衛命軍兵食代少頃行任跪告三嚴上乘馬進發由興仁門入敦化門協陽門還內諸臣以次退出
정조 14년
行都承旨金光默坐行左承旨李祖承坐右承旨徐瀅修坐直左副承旨申耆坐右副承旨未差同副承旨洪義浩坐直注書李海隣仕一員未差假注書鄭尙愚仕直事變假注書李明淵仕
정조 14년
藥房提調臣吳載純左副承旨臣申耆啓曰夙戒淸蹕徧禮仙寢祗告邦慶陟降悅豫侵昏回鑾勞動旣多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
徐瀅修啓曰大司憲洪檢執義李殷模持平宋俊載尹悌東牌招啓辭未下掌令宋景煥申光祐在外監察茶時之意敢啓傳曰知道
정조 14년
申耆以內醫院提調意啓曰副提調柳戇謂有身病今日問安不爲仕進卽爲牌招何如傳曰步澁已知之本職許遞同副承旨足繭不得廳坐云亦爲許遞前望單子入之待下批牌招察任
정조 14년
承旨前望單子入之金光默徐瀅修洪義浩落點
정조 14년
以判府事李福源平山地沐浴呈辭傳于申耆曰給由馬
정조 14년
洪義浩啓曰大司成徐鼎修今朔陞補不爲設行依定式禁推傳旨捧入之意敢啓傳曰尙不爲之豈可成說乎當該大司成罷職今日政差出待下批牌招申飭設行
정조 14년
吏批有政判書洪良浩參判洪秉纘進參議曺允大牌不進行都承旨金光默進以吳著爲左尹李勉兢爲大司成宣泰相爲愍懷墓守衛官趙岱爲穩城府使承文正字單李寅采閔光魯
정조 14년
兵批判書金文淳進參判李度默病參議金履正入直進參知趙雲紀病左副承旨申耆進以李頤祥爲都摠管趙宗鉉李敏輔爲副摠管以兪碩柱趙雲衢黃基定爲五衛將李邦祜爲訓鍊僉正韓師貞爲訓鍊主簿朴光進爲平安中軍僉知單任聖說洪聖禧竝單付副護軍單鄭景祚副司直單李聖圭尹㬦李益運崔顯重金鎔竝單付
정조 14년
以刑曹擊錚原情別單傳于申耆曰今幸異於他時擊錚原情之皆令別單捧入之意蓋此也西部韓光禧事令京兆卽爲從公決給西部申漢逵事雖似猥越事係爲父卽四件內事況世傳之地豪右之攘奪誠如所訴亦甚駭然自卿曹取考文蹟斯速決折草記寶城吳正國事旣有大臣筵奏定式勿論海州鄭禹濟東部朱善養等事四件之外勿論幽谷金龍得事係是民隱令道伯査處唐津扈鵬翼事議處楊州崔召史事雖曰爲父焉敢若是煩籲乎前此只令勿施者不欲索言而畢說大抵渠父本事異於用法而名在丹書者則亦不可謂不可堪之情私如是斷斷敢以復官等事無難呼訴是豈渠所自爲必有慫慂者存伊時疏語不但不擇發有語犯莫重者外面看之雖似只論疏中云云之人而全篇句語無非驚心駭然先朝以觀厚疏之句語不擇不知中自歸語犯莫重猶用極律益男疏語比之觀厚其用意下語果何如乎卿等之每以厥女原情無難書入於別單或草記中抑何意義近來風習無論事之巨細惟以不見忤爲妙方似此事實亦欲闔眼悉歸之於稟裁之科卿等事極爲未安從重推考原供勿施春川南鑢事與伸雪人鄭晢吾間隔輕重果難分明曉得特從寬典之聖敎昭在朝紙云云若如渠供當此霈澤旁流之日何可一爲一靳卿等往復政院謄出記注論理議處安東金始全事伊後先朝下敎丁寧此所以不敢擧論於大赦歲抄此意分付瑞興金召史事猥矣勿施本事自卿曹決給竹山朴敏哲事旣有詳考文蹟之判下豈敢更籲乎勿施卽爲詳考文蹟回啓俾無更訴之弊水原李之權事政院日記中所載先朝下敎渠或不知乎以此分付退送益山鄭逸震事令道伯斯速決給槐山全甲幸事今番放未放近於逆獄者猶且疎釋渠父名字若有之豈不放送乎況本事不過科場事到配近三十年年過八十則尙在罪謫莫曉其故問于該府卽爲論理草記東部姜再孫事此供之循例書入不爲措語草記萬萬未安卿等從重推考原州權德福事勿施還送原籍官其不禁之罪不可無飭該判官從重推考東部李景濟事旣付樞銜於渠父獨塞追榮於渠祖銓曹事殊無可據卽爲擧行事申飭該曹公州李坪事久遠之事豈可輕議已於前供判下敦親之聖德人孰不知到今事面異於伊時此意分付放送抱川李春茂羅州文亨喆市民柳宗郁等事竝査處原州甲男事子宥而奴不宥豈可乎査實論理草記交河李彦海事誠如渠訴則以璿派無端拔薦足爲稱冤之端令兵判査實決給俾無齎鬱之弊全州金光爀事卿等聞念海二字豈可循例書入別單乎原情人及與渠母卽其端川逐送卿等從重推考位羅方侍彩事令道伯査處俾無呼冤之弊定州韓浩一等事卿等決處咸興全鳳至事議處廛人金鼎秀事査處
정조 14년
以京畿監司金憙啓本楊州擊錚罪人韓師權捧供馳啓令該曹稟處事判府內卿其分付山在官斯速決給俾無更訴之弊爲良如敎
정조 14년
以京畿監司金憙啓本猥濫擊錚原情撮其梗槪後錄馳啓令該曹稟處事傳于洪義浩曰雖屬四件外係是民隱德川雲山事以此原情後錄成送有旨於該道伯處見今捧糴方張其中流戶最不可捧處特許停退俾居者得以安堵此惟在道伯參量虛實之如何以此知悉擧行形止論理狀聞事回諭明川事亦以原情後錄成送有旨一依朝令詳考施行俾無更訴之弊亦爲下諭于北伯
정조 14년
以咸鏡監司李文源啓本吉州等邑應資老人姓名年歲開錄事傳于洪義浩曰口傳下批
정조 14년
傳于申耆曰回啓及判下多有擧行事京兆堂上中耆老人許遞政官待明朝牌招開政差出待下批牌招察任
정조 14년
徐瀅修以宗簿寺提調意啓曰國朝御牒璿源譜略中草御覽還下後譜略則當爲付板入刊國朝御牒亦爲正書矣御覽日字令日官推擇則自今月初四日至初七日皆有拘忌初八日爲吉云以此日時本寺堂上郞廳校正官具儀仗鼓吹陪進仁政殿奉入之意敢啓傳曰中草御覽置之直以正本入之可也
정조 14년
洪義浩以兵曹言啓曰今番陵幸時隨駕將校軍兵各差備等犒饋依定奪以乾物分給之意敢啓傳曰知道
정조 14년
洪義浩以兵曹言啓曰依下敎今番幸行時隨駕內吹螺赤及龍虎營兼內吹等處木綿依例施賞之意敢啓傳曰知道
정조 14년
洪義浩以兵曹言啓曰去秋三朔能麽兒考講時都摠府經歷尹載大中樞府經歷柳河喆訓鍊院判官安必濟武臣兼宣傳官李衡民趙運永張彦極部將李偃一次不通武臣兼宣傳官元晦鎭沈應鎭沈弘祖二次不通依定式竝從重推考何如傳曰允
정조 14년
洪義浩以兵曹言啓曰因南部居良人金龍鎰上言詳考草記事判下矣考見上言內辭意則其父嘉善弼碩今年以前朝官年八十只陞嘉義獨漏於同知賜爵之科令該曹詳査稟處事謹籲矣取考漢城府老職別單則金弼碩以前同知年八十錄啓自吏曹只爲嘉義啓下矣金弼碩初未經同樞實職而京兆誤錄於前同知秩今番同僉樞下批時果爲落漏的實依他例同僉樞下批何如傳曰允
정조 14년
洪義浩以壯勇營言啓曰依下敎本營隨駕將官將校軍兵等處乾犒饋次磨鍊分給之意敢啓傳曰知道
정조 14년
洪義浩以禁衛營言啓曰隨駕本營將校軍兵等處依定奪乾犒饋磨鍊分給之意敢啓傳曰知道
정조 14년
洪義浩以御營廳言啓曰本廳隨駕將校軍兵等處依定奪乾犒饋磨鍊分給之意敢啓傳曰知道
정조 14년
洪義浩以守禦廳言啓曰今番隨駕招搖旗差備將校軍兵等犒饋依傳敎以乾物磨鍊分給之意敢啓傳曰知道
정조 14년
洪義浩以摠戎廳言啓曰依下敎今番隨駕本廳招搖旗差備將校軍兵等處以乾犒饋磨鍊分給之意敢啓傳曰知道
정조 14년
奎章閣直閣徐榮輔疏曰伏以天休滋至邦籙無疆聖嗣篤生丕號誕定初百之吉日旣過於萬之普祝冞深躬祼仙寢禮成告慶鑾蹕穩旋玉體彌康神人胥悅率普同慶況臣跡忝邇列獲覩盛事蹈舞忭躍有倍恒品仍伏念臣於日昨伏承內閣除旨聞命惝怳五內失守夫是職也奉雲漢昭回之章登奎璧圖書之府地分之淸切遴選之嚴峻其難其愼不備惟人故歷數朝紳居是職者指不多屈今忽以踪地如臣人器如臣者苟然濫充上累則哲之明下招過福之災玷汚妙掄將自臣始臣手擎華誥有汗沾背震懍愧恧歷日靡定臣之一副究竟不敢自同無故累叨三司輒事逡巡寧犯逋命之誅未懷媒進之計區區此狀非獨通朝之所共知抑亦聖鑑之所俯燭況今所叨地望尤別今若徒藉寵靈不恥僥猥小辭大受前後兩截則縱不自愧人謂斯何牙牌體重冒沒承膺而因仍蹲據寧有是哉噫臣家之得有今日皆我殿下賜也陽春雨露曲費造化旣骨復肉以死爲生而至于臣身則拔諸幽窞置之康莊薰沐之袵席之恩數之曠絶寵眷之隆渥頂踵毛髮一歸陶甄臣中夜不寐撫躬涕泣惟以生死向前赴湯蹈火爲一分自效之圖而獨於淸選一步遲回不前者是豈可已而不已哉間値行幸瀆擾是懼今始瀝血陳章仰首哀號伏乞聖上天地父母諒臣至懇將臣所帶職名亟賜刊改以重公器以安賤分不勝幸甚云云省疏具悉爾其勿辭察職
정조 14년
藝文館檢閱洪樂游疏曰伏以臣母素患風痰之症又因換節之時症勢越添食飮全却委頓床玆促臣歸覲臣以煢然單身無他兄弟間因往役許久離違情私所迫按住不得忙陳短章徑出禁扃伏乞聖慈俯諒臣情理之急仍治臣擅離之罪以肅朝綱以安賤分不勝幸甚云云省疏具悉爾其勿辭救護母病
정조 14년
庚戌十月初三日辰時上御熙政堂抄啓文臣親試入侍時行左承旨李祖承左副承旨申耆右副承旨尹行任記事官李海隣假注書鄭尙愚記事官洪樂游徐有聞以次進伏訖上命耆讀公事書判付訖上曰抄啓文臣中誰某不入來乎行任曰尹持訥金達淳金履喬金羲淳不入來矣命耆書傳敎曰試製旣係往役親臨事體尤有自別豈敢如是乎抄啓文臣尹持訥之懸頉極爲駭然祥原郡守外補使之當日辭朝時任郡守遞付京職雖近於適中非渠豈無林立之文臣乎講製抄啓仍令減下以懲慢忽之習又命書傳敎曰殿座已久尙不待令年少新進之耽睡不謹奉公萬萬可駭抄啓文臣中晩到人一倂爲先罷職事過後令該府拿問嚴處以懲慢忽之習又命書傳敎曰右副承旨許遞又命書傳敎曰政官牌招開政上曰試官入侍賤臣承命出傳一提學鄭民始原任提學吳載純原任直提學李秉模原任直閣鄭東浚徐鼎修鄭大容檢校直閣李晩秀等率抄啓文臣入就位行四拜禮訖民始等以次陞殿進伏訖民始曰抄啓文臣中或有在外未參者矣上曰幾人在外乎民始曰新抄啓十九人中三人在外十六人入來矣上曰舊選則出去闕內公廨製進新選則使之各坐陪入書吏皆出送使之自寫可也命載純書制題訖上曰四六行文中從自願製進當親考以下試官先爲出去可也上曰他承旨入侍出榻敎賤臣承命出傳同副承旨洪義浩進前命書傳敎曰兵曹郞廳昨欲作窠而誤認以金憬尙在兵郞才亦入於抄啓故以南涑名上改書以下今聞金憬已遞職兵郞不得出窠之致兵曹佐郞姜世揆顯陵令李廷書元陵參奉韓用中等望筒之已受點已啓下者皆以未下頒布云政院與吏曹事極爲駭然昨日以許多望筒之次次擬入之遲滯爲念旣有以各望首望窠作闕差代之命則金憬書下之後宜卽微稟釐正而諉以入稟無發落以已下之望筒以未下書出有關後弊當該坐直承旨遞差該堂亦爲推考又命書傳敎曰今日朝廷政院玉堂翌日問安爲念昨日諸臣勞困之弊使之隨捧卽答則批答尙不承受云當該中官爲先重勘又命書榻敎曰王大妃殿進御加減正氣散依前方一貼煎入仍命退諸臣以次退出
정조 14년
行都承旨金光默坐行左承旨李祖承坐右承旨徐瀅修坐左副承旨申耆坐右副承旨洪義浩坐直同副承旨姜彝正坐直注書李海隣仕直一員未差假注書李元八仕事變假注書李明淵仕
정조 14년
洪義浩啓曰大司憲洪檢執義李殷模持平宋俊載尹悌東牌招啓辭未下掌令宋景煥申光祜在外監察茶時之意敢啓傳曰知道
정조 14년
傳于李祖承曰李判府事留待
정조 14년
傳于李祖承曰李判府事入侍
정조 14년
承旨前望單子入之姜彝正落點
정조 14년
金光默啓曰新除授同副承旨姜彝正卽爲牌招何如傳曰允
정조 14년
申耆啓曰假注書鄭尙愚身病猝重勢難察任今姑改差何如傳曰允
정조 14년
鄭尙愚改差代以李元八爲假注書
정조 14년
申耆啓曰假注書李元八時無職名令該曹依例付軍職冠帶常仕何如傳曰允
정조 14년
有政吏批判書洪良浩牌不進參判洪秉纘進參議曺允大牌不進行都承旨金光默進啓曰判書洪良浩牌不進參議曺允大傳旨未下小臣獨政未安何以爲之敢稟傳曰仍爲之以趙宗鉉爲左尹金魯永爲右尹沈煥之爲大司成李𡊠爲掌樂提調趙鼎鎭爲奉常提調
정조 14년
兵批判書金文淳進參判李度默參議金履正病參知趙雲紀入直左副承旨申耆進以柳弘源爲訓鍊副正以裵俊福爲武兼以尹弘心爲都摠都事以金慶喆爲訓鍊主簿副司直洪義榮單付
정조 14년
吏曹口傳政事以權烒爲元陵別檢
정조 14년
兵曹口傳政事以朴宗柱爲宣傳官
정조 14년
以平安監司沈頤之本道審理諸囚更査啓本傳于洪義浩曰江東韓必周事推官意見旣有所據泥醉不辨人鬼證左昭然至於家間不順之事卽本犯外別罪而亦與不醉差間考律不在應死之科江界李宗大事舅殺婦杖配夫殺妻而非擅殺者杖百此獄特以用意下手之絶悖今番審理不得宥釋觀此推官報辭抑足爲以備一說之資道啓中雖非處置之得當亦非無故而下手云者營邑論列別無大段參差謂之非故殺可也謂之自投亦似近之同府李采云事采云之所犯自所犯太己之無據自無據太己所爲如彼其無據則血性男子憤頭所犯難望其雍容況先下手者太己此非賊反荷杖乎采云亦人耳奪妻改適而使之無一言決非常情所出値今大霈此不原恕貿貿之地失妻漢踵相出也渠之宥與不宥有關於風化邊償命之不如法自有涇渭之別同府李正燁事其子扶護出門之際夜昏路險失足而仆地頭腦穿缺以致出血浪藉觸風添病云爾則此獄固可疑也如在尋常審理理宜更査酌處而執疑之端起疑之論大槪俱有所當則朝家於此何必靳持龍崗宋壽殷事推官三條疑端未知其十分信然然此獄無一人參證設令所犯眞箇有之無證之獄悉付寬恕秩本犯眞僞非所可論中和林景柱事打者景柱也垂死老物被打者天石也壯年之勇夫揆以强弱之分老歐少老漢得生其可疑也況天石之醉不省事昭在査案且其景柱之歐入溝中之際渠於醉裏不怕不辨自觸自顚至於重傷勢所必至然則渠之死由於渠也雖使景柱略有犯手似此之獄此時豈可膠守常憲乎必周宗大壽殷等嚴刑次次準三次放送采云正燁景柱等刑推一次放送事回諭
정조 14년
以平安監司沈頤之狀啓平壤府殺獄罪人朴學良捧結案以啓事判付內前此判下之換定元犯捨却已輸款之渠父另訊於渠使之直捧結案出於重倫綱也觀此渠供渠之自初呑吐非推諉於渠父卽因渠父替當而然聞此不覺爲之閔惻大抵下手重用意緊者渠也然見其父之被縛垂死之狀而不打縛之是豈人理乎不打爲罪打豈至於償死況旀考之律文似此情犯應在原恕之科朴中興學良等放送事回諭
정조 14년
徐瀅修以弘文館言啓曰本館下番闕直事甚未安副校理金啓洛卽爲牌招以爲姑降入直之地何如傳曰允
정조 14년
禮曹啓目粘幼學柳文郁上言內辭緣置之何如判付啓柳忠肅名人也一門氣節塗人耳目今聞其葬地不封不樹改築物力之題給雖有丁卯之防啓其在曠感記奬之政豈可任其蕪沒鞠茂乎令地方官卽爲修治後報營仍卽狀聞則當遣禮官賜祭以此分付爲良如敎又啓目淸州幼學李東奎上言內錦城大君安平大君祠宇移建水原事從願許施之意分付何如判付啓錦城大君安平大君合奉一事於禮無不可以此分付遣官致祭祭文當製下爲良如敎
정조 14년
申耆以兵曹言啓曰因南部居前萬戶李春基上言詳考草記事判下矣考見上言內辭緣則其父嘉善廷高今年以前朝官年八十二只陞嘉義獨漏於同知賜爵之科令該曹詳査稟處事呼籲矣取考漢城府老職別單則李廷高以前同知年八十二錄啓自吏曹只爲嘉義啓下矣李廷高初未經同樞實職而京兆誤錄於前同知秩今番同僉樞下批時果爲落漏的實依他例同中樞下批何如傳曰允口傳下批可也
정조 14년
兵曹口傳政事以李廷高爲同知
정조 14년
申耆以兵曹言啓曰因南部居律學生徒金性信上言詳考草記事判下矣考見上言內辭緣則其父折衝命器以摠戎廳句管海西月課三種軍器自甲午至于今十七年鳥銃二千四百九十二柄火藥一萬四千六百八十斤鉛丸六十七萬三千箇獨當監造依蔣雲成等例加資事呼籲矣以其呼籲有難取信査問摠戎廳則以爲海西月課契每年鳥銃一百四十七柄火藥八百十八斤鉛丸四萬三千六百六十箇造納的實而至於監造人例自該契差定元不關由於本廳故監造年條無路憑知云三種軍物旣是年例造納之物監造人亦非自官差定而稱以渠父獨當監造援引久遠前例冒煩天聽極涉猥屑上言內辭緣置之何如傳曰允
정조 14년
申耆以兵曹言啓曰洪川居幼學金景熙楊州居童蒙李春江上言啓下本曹而限內不爲現身依定式勿施之意敢啓傳曰知道
정조 14년
兵曹啓目粘連西部居金忠國李得興林春馨東部居李大昌南部居徐奉一等上言內辭緣竝置之何如判付啓當此同慶之日兩岐中一岐旣準式何必較挈於俱兩岐特竝加資爲良如敎
정조 14년
兵曹啓目粘連觀此南原居出身白鳳翼上言內辭緣則自鳴求仕前所未有上言內辭緣置之何如判付啓雖曰爲親往訴兵判可也焉敢上言乎卿其拿入嚴飭分付以懲猥越之習爲有矣此等之類卿須着意收用俾無齎鬱之歎爲旀雖近於見牛未見羊其矣情理則可矜本曹可矜窠調用旣有其例邊將雖非可强他岐俾霑祿窠爲良如敎
정조 14년
申耆以訓鍊都監言啓曰今番幸行時隨駕將校軍兵及武藝廳等犒饋依定奪以乾物磨鍊分給之意敢啓傳曰知道
정조 14년
申耆以御營廳言啓曰依傳敎本廳兼內吹三十名等處木綿各二疋式施賞之意敢啓傳曰知道
정조 14년
姜彝正以司僕寺言啓曰兼內乘柳弘源今日政移拜訓鍊院副正其代令該曹口傳差出何如傳曰允
정조 14년
兵曹口傳政事以吳文常爲內乘
정조 14년
李祖承以漢城府言啓曰今十月初二日幸行時原春道鐵原居幼學安觀國春川居閑良池興洙忠淸道淸州居進士李重燮全羅道咸平居幼學安伯魯上言判付內詳考京籍草記南部杜毛浦居出身金光祐北部汝矣島居民閑良韓允大等忠淸道淸州居出身金永孝上言判付內査實草記事命下矣詳考本府帳籍則池興洙祖父業武成漢今年爲八十一安觀國父前參奉處德今年爲七十二李重燮三寸叔幼學楘今年爲八十二而年皆準滿雖不知緣何見漏而當此莫重之慶未蒙優老之澤宜有向隅之歎而係是恩典臣不敢擅便安伯魯父幼學衡天帳籍中今年爲七十四而上言中敢以八十四猥濫天聽民習痛駭令本道照律勘處金光佑以爲渠父時華今番老人抄啓時嘉善前萬戶以嘉善前同知啓下故兵曹不付同知云矣果爲査實則未經同知的實依他例擧行事分付該曹韓允大等以爲昨年大水一島沈沒五十餘戶登其後岸幾至飢死之境矣栗島居尹世大多載柴糧分給十餘日救活數百人命依法典加資云矣世大雖有救活之功係是四件事外置之金永孝以爲渠父尙烈丙子歉荒之時以散米救活之功受折衝之資而爲其儒業以幼學連爲載錄於帳籍故本道以幼學抄啓疊受折衝之資嘉善帖成給云矣尙烈雖有賑恤折衝之帖三十餘年以幼學載錄帳籍則道臣之以幼學抄啓事勢固然而乃敢以此等之事至登天聽事極屑越置之何如傳曰允加資與樞銜令該曹待開門口傳下批韓允大尹世大等事雖是四件之外在前似此呼籲通編編摩時得勿禁之令式諸司皆依例回啓不必勿施且此事下賑廳則可也下本府該房事極爲不察當該承旨推考令該廳考例以草記稟處淸州金永孝事前受折衝官敎如有之令該曹詳考以嘉善下批原望筒改付標可也
정조 14년
洪義浩以刑曹言啓曰今番幸行時因擊錚罪人等原情別單傳曰槐山全甲幸事今番放未放近於逆獄者猶且疎釋渠父名字若有之豈不放送乎況本事不過科場事到配近三十年年過八十則尙在罪謫莫曉其故問于該府卽爲論理草記事命下矣孝舜當初罪名問于該府則孝舜以締結鼎衍書給凶書罪乙亥五月自鞫廳減死定配癸未七月因傳敎爲奴矣今番赦典入於爲奴婢別單自在仍秩七月十一日別單更爲書入之時則濟州罪人元不擧論云矣鼎衍是何等劇逆而孝舜之書給凶書可見其同一心腸特以凶頑之故忍杖不服當律未施輿憤尙切而今此甲幸不知縮伏敢冀僥倖全沒事實肆然鳴冤有若以科場事編配而未蒙恩宥者然究厥情狀萬萬狡慝原情勿施甲幸不可以爲父訟冤置而不論自臣曹嚴治懲後何如傳曰昨日許多關係義理者混錄於別單已難免不審至於此事之亦爲混錄尤涉做錯雖因渠供之全諱本事而然卿曹事豈不驚駭乎卿則越俸一等厥漢豈可嚴治懲後而已各別嚴刑可也
정조 14년
洪義浩以刑曹言啓曰今番幸行時因擊錚罪人等原情別單傳曰原州奴甲男事子宥而奴不宥豈可乎査實論理草記事命下矣取考曹上配案則梟示罪人鎭星之子達元及抱麟俱以年未滿定屬爲奴矣今七月十一日因別單竝蒙放鎭星奴婢之定屬者未有擧論當初鎭星兩子之蒙放適値無前之曠蕩特被出常之恩宥故其時自下亦不敢爭執者也今此甲男之乘此機會敢生鳴冤之計者不可但以無嚴論雖以事理言之公私賤一也渠若免役於本牧則其將復屬於逆家乎渠所謂免役云者此不過夤緣從良之計也假使渠輩設有稱冤之端逆賊奴屬之肆然鳴金於淸蹕之前者前所未有原情勿施自臣曹各別嚴治何如傳曰允徒流案拔其名仍屬本官奴案可也
정조 14년
洪義浩以刑曹言啓曰因擊錚罪人別單批旨內唐津扈鵬翼事議處事命下矣此獄顚末臣於年前待罪本道時亦已稔知者也當初鄭福實之致命旣在隨從歐踼之前裵再龍之公言亦證凶身殺越之跡則前後屢査毫無可疑而今此鵬翼之又爲鳴冤雖曰爲父誠極無嚴不可以事係四件每每容恕原情勿施其屢次瀆擾之罪固當嚴勘而年未及丁更勿呼籲之意嚴飭放送何如傳曰允
정조 14년
應敎李太亨校理韓光植修撰林道浩金翰東副修撰成種仁等疏曰伏以皇穹默佑元嗣誕降百日纔過而岐嶷漸就時日彌久而歡忭愈切繼以仙寢祗告鑾蹕穩旋臣等區區之忱尤不勝慶幸之至仍伏念臣等向隨詣臺諸臣之後聯參於三司合辭而伊時臺臣未蒙批旨旋卽遞改臣等旣皆同參則其未承批一也噫合啓事體至爲嚴重有不容一日稽滯而側聽多日未有發落臣等抑鬱之忱姑且勿言揆以情地實無蹲冒之勢惟宜卽日引入不敢以官職自居而只緣連値承候之班且當動駕之時他不暇顧冒沒行公而內自循省若負大何今若諉以爲日已久因仍盤礴則壞損廉防已無餘地而一國公共之義理抑恐由臣等益晦矣參前倚衡抗顔無路玆敢聯陳短章仰請嚴譴伏乞聖慈俯垂諒察亟削臣等之職以存啓體以勵臣分焉踏啓字
정조 14년
副校理徐有鍊疏曰伏以天佑宗祊景籙無疆聖嗣誕降百日纔過岐嶷之姿日以益成臣民慶忭彌久彌深仍伏念臣獲蒙洪造猥躡淸塗迺以壤蟲之賤得比霄鵠之飛周旋於深嚴之地出入於論思之列此豈臣平生夢想之所敢到者哉高天厚地報答無路區區所期惟有糜粉而已雖然一身之榮耀已極而名器之玷汚殊甚惟其感激恩私一再肅命粗伸叨謝之忱而馳河之蚷負山之蚊決知其不勝任矣臣誠惶悶愧恧莫省措躬之所也臣蒙恩至此涯分已踰其何敢別有邀求更干德澤而第臣之老父年今七十有七歲矣近年以來衰謝轉甚㱡㱡病軀長在床席而臣家世貧寒契活蕭條甘旨之養未須暇論菽水之供常患難繼以非肉不飽非帛不暖之年尙不免飢寒之切逼人子之情寧不煎迫臣之獲選瀛選日月無多遽爾乞邑太涉唐突而今若顧畏廉隅含忍趑趄不卽呼號於仁覆之天則崦嵫之景寢以益下而烏鳥之情不知何日可伸臣之情私誠萬萬哀矜而切急矣玆敢不避僭猥冒沒哀籲於孝理之下伏乞聽卑之聰俯垂體下之恩特令選曹許畀臣一小邑俾得將父以往享數年專城之養千萬幸甚省疏具悉疏辭下該曹稟處
정조 14년
吏曹啓目粘連啓下是白有亦觀此弘文館副校理徐有鍊上疏則以爲臣之老父年今七十有七歲矣家世貧寒契活蕭條甘旨之養固無可論菽水之供常患難繼未免飢寒之切逼特令選曹許畀一小邑俾得將父以往獲遂專城之養亦爲白有臥乎所徐有鍊之家貧親老菽水難繼之狀卽通朝之所共知許畀一邑以伸至情允合於孝理之政是白乎矣經幄之臣出補外邑事體不輕自下不敢擅便上裁何如判付啓依回啓施行爲良如敎
정조 14년
庚戌十月初四日辰時上御誠正閣判府事入侍時行都承旨金光默假注書鄭尙愚記注官金鳳顯記事官徐有聞判府事李福源以次進伏訖福源曰日寒猝緊聖體若何上曰一樣矣福源曰王大妃殿氣候何如上曰一樣矣福源曰惠慶宮氣候何如上曰一樣矣上曰何日當發海營之行耶福源曰臣之先塋在南陽地省掃後旬望間還來仍爲發行伏計耳上曰道臣之遞易爲難而情理亦不可不念矣卿今下往果好矣歸期當在何間耶福源曰欲於歲前還歸耳命書傳敎曰李判府事南陽地省掃時澆奠床及驛馹依例擧行事分付畿營命大臣先退上曰他承旨入侍出榻敎賤臣承命出傳同副承旨洪義浩進伏訖命讀公事書判付訖上曰承旨前望單子入之出榻敎又命書傳敎曰今榜濟州武擧子三人豈可只受紅牌還涉重溟乎三營哨官加設啓下此後次次以實職收用事分付仍命退承史以次退出
정조 14년
庚戌十月初四日初更上御重熙堂坐直承旨入侍時右副承旨洪義浩同副承旨姜彝正記事官李海隣記注官白慶楷記事官徐有聞以次進伏訖上命書傳敎曰故諭善朴聖源之姪子今榜中武擧此家人豈可不卽收用宣傳官中時帶別軍職人改差此窠原是參下窠以朴宗柱口傳擬入事分付該曹又命書傳敎曰政格之不敢違越如律令之無得低昂筮仕之兄弟不得竝據自有先朝筵中定式竝據猶然況數朔之內乎許多生進不啻幾百豈必鄭世淳兄弟非此家莫可乎如許循私之習焉敢售之乎銓官事極爲放恣吏曹參判洪秉纘亟施不敍之典以懲銓官稍稍不畏之漸我國吏胥之國官員雖生疎格例多信吏口況政吏乎向來大臣亦以此筵稟出擧條則未幾復犯該吏令攸司照法嚴治又命書傳敎曰今番園所植木等役事所入物力不可不先爲區劃於園官差員及地方官處以本府或隣近邑惠廳當納錢中限一千兩米限一百石除留本府令本府使量宜分劃役所不足則以別單陳聞餘亦準此列邑植木切勿貽弊民間而使役用官隷水原府使觀其名數當給糧者給糧以各該邑公穀會減昨冬植木雖除民弊猶且有之今年安知不稍弛令廟堂措辭嚴飭該道伯及該府使處該府使無異都差使員列邑貽弊與否各別審察大則狀聞小則自斷科治植木處記標亦依昨年例以爲考勤慢之地兼欲親審於開春行幸時此意知悉磚石整鋪壁土修葺葛峴塡土補莎皆以此區劃錢穀先爲分排取用事與園官知悉此傳敎自政院亦卽成送有旨於該府使仍又謄送園官處命退承史以次退出
정조 14년
行都承旨金光默坐行左承旨李祖承坐右承旨徐瀅修坐直左副承旨申耆坐直右副承旨洪義浩坐同副承旨未差注書李海隣仕直一員未差假注書李元八仕事變假注書徐有榘仕
정조 14년
李祖承以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
申耆啓曰上言回啓無得過三日曾有定式而吏曹所管南部宋錫奎等上言十五度漢城府所管北部具湜欽上言一度承文院所管尹正鉉上言一度已過三日尙不回啓事甚稽緩該曹該府該院堂上竝推考警責何如傳曰允
정조 14년
刑曹參議前望單子入之姜彝正落點
정조 14년
李祖承啓曰事變假注書李明淵身病猝重勢難察任今姑改差何如傳曰允
정조 14년
李明淵改差代以徐有榘爲事變假注書
정조 14년
申耆啓曰卽者檢閱李重蓮謂有館規陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招察任何如傳曰允
정조 14년
徐瀅修啓曰卽者義禁府都事來言金錫采上言回啓例於三日內爲之而判義禁韓光會宗簿寺進次堂例不得擧行云矣敢啓傳曰許遞令次堂回啓
정조 14년
傳于徐瀅修曰詞訟劇地不可久曠刑曹參議未差之代前望單子入之待下批牌招察任
정조 14년
兵曹口傳政事以金時華爲同知
정조 14년
傳于申耆曰未下直守令皆令明日辭朝上京守令明日下送後草記
정조 14년
洪義浩以弘文館言啓曰本館下番闕直事甚未安校理趙鎭宅疏批已下卽爲牌招以爲姑降入直之地何如傳曰允
정조 14년
洪義浩以吏曹言啓曰元陵別檢金履載依筵敎改差差代之意敢啓傳曰知道
정조 14년
兵曹口傳政事副司直金履載單付
정조 14년
洪義浩以吏曹言啓曰金山居幼學朱命新上言以其父宗逸今年八十五歲得蒙通政加資之恩而乃以八十之時若蒙例資則今番邦慶當爲嘉善之秩而未蒙加階之恩有所稱冤矣士庶年八十者元無加資之例今番陞資乃是特恩則以此呼籲誠極猥越海州居幼學金光鍊上言以爲其祖福實時年一百三歲已受資憲之資而請陞正憲之秩矣蓋士庶年滿九十始爲加階而今此福實以其年過百歲之故累加恩典至於資憲則又請正憲之秩極爲猥屑晉州居河上言以其父僉知喜淸年今八十八歲已蒙加資之恩至受僉知之職而乃以去九十不遠又請陞階之恩有違格例不可疊施竝置之北部居童蒙鄭再夢上言以爲其祖同知萬遂曾爲僉知昨年又以年八十陞嘉善則今番恩典當受嘉義階而京兆抄啓誤入於當陞嘉善之秩有違格例請蒙恩典矣鄭萬遂旣以前僉知昨年已蒙嘉善之階則今番當加嘉義而未免差誤依所訴卽爲釐正何如傳曰允回啓措語太不別白當該堂上從重推考捧納承旨亦爲推考金山朱宗逸通政之加資若在今番特恩之前今番當爲嘉善此委折全不分明論理海州金福實自初資至今番加資一一詳考然後可以明知其今番之當爲何階此亦不能分明回啓更爲論理草記俾無遠人等待老人齎菀之弊可也
정조 14년
申耆以吏曹言啓曰以本曹草記金山幼學朱命新等上言回啓判付內措語太不別白當該堂上從重推考捧納承旨亦爲推考朱宗逸通政加資若在今番特恩之前當爲嘉善此委折全不分明論理海西金福實自初資至今番加資一一詳考然後可以明知其今番當爲何階此亦不能分明回啓更爲論理草記俾無遠人等待老人齎菀之弊可也事命下矣更考朱命新上言則其父宗逸今年八十五歲矣今番邦慶之後特蒙堂上之恩典榮已極矣不敢復有所望而聞已行之例年未滿八十者因其子孫之上言或有特敎陞秩者矣祖年滿八十之後矣身若卽上言加資則今番特恩例當加階爲嘉善而身在遐鄕因循泯默今因邦慶昧死冒瀆云矣凡士庶年八十者元無加資之例而渠則以爲八十之後若卽上言得蒙恩資則今番邦慶當得嘉善之階而只得通政云通政之階旣在特恩之後則嘉善之資今無可論蓋以遐鄕之人誤認年八十有加資之例謂以當受而未受逢此恩典欲爲疊受嘉善之計揆以事理全不成說極涉猥越置之海州金福實更考金光鍊上言則以爲其祖福實時年一百三歲已受資憲之恩而年過百歲有異尋常耆老則宜陞正憲之資更請加階之恩矣取考本道老人狀啓則金福實以嘉義載錄故今番恩典已受資憲階則又以年過百歲欲爲疊受之計大違格例實爲猥屑亦爲置之何如傳曰渠等人事極爲未瑩欲旣資又資如是煩籲則何故不爲直請大匡輔國崇祿大夫乎又何故不爲直請三重大匡乎如渠遐蹤爲此不干之事難從之囑百里千里離親上來枉費糧資何其迷劣之甚也且況百歲老人旣有別饋米肉之朝令此壽宴之需也不成說之雜談除之卽爲下去以所受宴需飽饗老人朱哥亦令卽爲還鄕便養老親事卿其招致分付政院之當初無一言判下與兩儒可謂一而二矣
정조 14년
吏曹啓目粘連咸平居李養馥上言內辭緣勿施何如判付啓審理使査啓足爲公證兺除良實跡之懲信若此則眞所謂一善掩他之疵依願施行不至於有壞堤坊以此分付爲良如敎
정조 14년
洪義浩以戶曹言啓曰時御所內各司看審執頉處修改吉日令日官推擇則今十月十二日卯時爲吉云以此日時擧行何如傳曰允
정조 14년
洪義浩以戶曹言啓曰慶熙宮差備內及內各司奉審執頉處修改吉日令日官推擇則今十月十七日卯時爲吉云以此日時擧行何如傳曰允
정조 14년
李祖承以備邊司言啓曰卽見內氷庫舊貢人張聖民等上言則以爲渠等氷丁作契之後不費民力供上無闕氷有定價市肆俱便矣數三班戶願與同事數年之內本利萬餘金全數見欺不願奉行故自京兆更招渠等屬之紫門監罷其同事禁斷私氷之意筵達申飭故更辦萬餘金別設八大庫積置百餘萬氷丁則私氷之嫉惡者假作民訴擊錚罷契蓋其爲說有三一曰郊江之民願復氷役也二曰契氷私氷多寡不同也三曰都庫榷利市肆失業云而郊江之民齊訴廟堂則民情之不願復役可知也八大氷庫十倍私庫則契氷多寡之說可辨也每丁一錢四節通行內外莫不稱便則刁蹬榷利市肆失業之說自歸虛妄昨春旣承査處之命昨冬又有大臣筵達而迄未有區處之擧昨今年來內庫移設江上付之一介員役殊欠惟正之義今以供上全畀渠等使員役眼同擧行則事面正大其便一也戶曹之每年貿氷價反庫材木車馬價經費所得不少其便二也班戶願得坐食之利渠等逐年給稅則更無相爭之弊其便三也私氷無定價目今一丁氷價至於八錢買用者皆思契氷之價歇其便四也供上不足之氷戶兵曹貿用之費可以永除其便五也亦被雨露之澤獲申積屈之願爲辭矣所謂氷契若無許多弊端旣設之後寧有卽罷之理乎到今渠輩雖或稱冤朝家處分當觀大體旣命革罷復令與該監員役眼同擧行則此便更設豈不苟且之甚乎上言內辭緣置之何如傳曰允
정조 14년
李祖承以備邊司言啓曰卽見宮底典僕李弘弼等上言則以爲渠等募入之後資生無路幸蒙惠澤得以諸道貿販爲業庶得來蘇之地矣丁未春大臣筵稟撤還而原春忠淸兩道以貿販之使營屬擔當其弊反有甚於泮人論報備局故使泮人擧行之意題送今春下往淸州則吏隷輩侵漁掊克之習無異於鄕民擧行之時故不得已停撤來訴備局以飭定節目毋致濫觴之弊關飭則兵營及本官以爲典僕撤歸實由於牛價騰踊賣買無利今若復屬典僕則必有乍來旋撤之弊云公州監營則初以官隷輩願屬泮人以祛痼弊之意論報關到之後反以爲不如仍舊之爲宜原春監營及東萊則年前因民訴自備局變通而渠等處無決給之故原居典僕之稱爲泮主人者自爲掌握之物渠等徒費財力至於莫保之境諸道營閫貿販處使之一體擧行使外邑不得自主與奪爲辭矣諸道營閫之撤還貿販蓋出於戒濫觴申法禁之意則決不可更許雖以忠淸兵營事言之渠等旣因備局許題而下往則設有侵漁之端本司亦已關飭固當徐觀來頭而汲汲撤歸及夫該閫從他設施之後又復願去者極爲可駭此則勿施忠淸監營之始願屬之泮人旋又請其仍舊未知委折之如何而事涉顚倒此則更爲關問後處之原春監營及東萊前因民訴果已許屬泮人而一依兩都水原廣州等處各其泮主人擧行云其在一視之意有難奪彼與此今姑置之何如傳曰允
정조 14년
李祖承以備邊司言啓曰卽見前萬戶宋文佐上言則以爲渠之待罪永登萬戶時稔知各鎭軍器之弊破弓朽箭綻冑鈍槍投火不起之火藥委積庫中埋沒塵土營門摘奸時則邊將各出錢財膠糊洗濯眩耀觀瞻其實無一可用今若各鎭邊將只就一年所費之物各出十分之一新造各樣軍器十分之一則積十年可得十分新造之軍器新件旣造烙印標誌舊件燒火以防混同之弊則南邊禦寇之具可以完備而八路各邑軍器修補專委監色故改備者十無半焉尤豈非大可寒心處乎此後八路各邑年年改備軍器修成冊報備局未修改守令解由拘礙自備局抽栍嫡奸則庶無奸僞之患采納所懷特蒙天恩爲辭矣軍器姑息之弊何道不然而各鎭將每年十分一新造之論鎭有豐薄有難一例勤責反滋瞞報之弊至於未修改守令之解由拘礙云云亦有掣礙行不得之端矣渠以此事前後上言不啻累次而意在自衒事極猥濫上言內辭緣置之何如傳曰允
정조 14년
李祖承以備邊司言啓曰卽見黃海道安岳居幼學崔廷萬等上言則以爲同郡長令坊居業武朴東祥見人飢寒極力賙恤自少至老終始不懈己卯等年連値大歉前後出穀賑活者一千五百餘石買棺營葬者一百七十七人助需成婚者九十二家營衙門軍器修補自當納錢者百餘金昨年水災民戶之漂流至於二百餘口而竭力拯活散給五百錢使之築室奠居又出大米三十餘石救其垂盡之命又出二百餘金以防禾石長令兩坊民戶雜役此寔出於忠孝慈仁之心而闔郡誦恩受其生活者不勝感悅之心必欲褒揚其懿行逐年呈訴於營本官者積成卷軸察其一邑民人之至願闡發朴東祥卓異之行事特蒙天恩爲辭矣朴東祥之賑飢助婚及軍器修補雜役防給等事俱極嘉尙昨年民戶漂流時二百餘口拯活尤不可無褒賞之典而莫重恩典有難只憑上言令該道査實論報後稟處何如傳曰允
정조 14년
李祖承以刑曹言啓曰政格之不敢違越如律令之無得低昻筮仕之兄弟不得竝據自有先朝筵中定式竝據猶然況數朔之內乎許多生進不啻幾百豈必鄭世淳兄弟非此家莫可乎如許循私之習焉敢售之乎銓官事極爲放恣吏曹參判洪秉纘亟施不敍之典以懲銓官稍稍不畏之漸我國吏胥之國官員雖曰生疎格例多信吏口況政吏乎向來大臣亦以此事筵稟出擧條則未幾復犯該吏令攸司照法嚴治事命下矣取考律文則大明律制書有違條有曰凡奉制書有所施行而違者杖一百當該政色執吏書吏李仁紀依此律決杖一百放送之意敢啓傳曰特敎之下如是草草照律極爲駭然其委折更加嚴杖究問捧草供以入萬一抵賴當刑推得情添問目取招可也
정조 14년
李祖承以刑曹言啓曰因擊錚人咸興全鳳至原情別單傳曰議處事命下矣詳考鳳至原情則其十四代祖碩以靖孝公女壻宣德丁未爲靖孝公配李氏主祀屢代遵守天啓年間崔敏德等稱以靖孝公血孫屢次相訟未能售計其後崔明浩等潛刊僞譜圖出完文又爲起訟其時道臣置全哥於落科使崔哥主祀乞令詳査復得奉祀云當初全哥主祀屢百年之後崔哥之爭訟者雖未知有何可據而事在年久崔哥之血孫有無旣未的知鳳至之一邊原情亦難準信有非臣曹所可遽然決折者令道臣取考其來歷詳覈其委折論理狀聞後稟處何如傳曰允
정조 14년
李祖承以刑曹言啓曰因京囚殺獄罪人金潤得吳孫興等承款啓目判付內雖値曠蕩之時情無可恕法難容屈乙仍于使之依前訊推矣渠旣如是遲晩已捧決案到今當用法然用法非其時又然則不用法不貸死無端仍囚亦甚無義議于大臣草記稟處事判下矣依判下臣就議于諸大臣則領中樞府事鄭存謙判中樞府事徐命善領敦寧府事洪樂性判中樞府事李福源俱以爲病未獻議云左議政蔡濟恭以爲金潤得之刺殺李春根實因旣已明白詞證從以備具以潤得兇悖之性亦不敢一向隱諱旣捧決案今則用法而已有何他說之容於其間而第以其獄案反復參考潤得與春根本無纖芥之怨伊日朴李鬪場亦非有關於潤得則潤得設有右袒李鎭完之心行兇於朴壽天容或爲說而至拔佩刀直刺在傍挽鬪之春根以致隕命揆以人情萬萬乖常渠招中眼昏誤刺似是實際以此觀之殺人則無疑而事實則可謂千虛萬謊雖然獄體至重王法至嚴豈可以用法之非時遽議貸死乎伏惟上裁吳孫興之踼殺趙貴贊渠旣箇箇自服此則與金潤得之或近於眼昏誤刺不可比同用法之外豈容他議判付辭意以不用法不貸死爲詢問之端而殺獄闊狹非在下者所敢議到伏惟上裁云矣大臣之議如此上裁何如傳曰可殺則殺而已拘於用法之非時置之姑不殺之科冬節冷獄若至瘦斃則法不伸一也與其法不伸寧失於不經兩囚嚴刑次次準三次貸其死永屬曹奴更或口近一勺酒甚非生道殺人之義黑山三水等遠惡地移定官奴可也